
En Herold. 

En Gartner. 

FORSPIL 


Aaben Plads i Salamanca. Til venstre Don Gonzalos Palads 

med Balkon. Til højre et malerisk lille Vinhus med smaa 

Borde og et Par Søjler foran. Slyngplanter blomstrer. 
Overalt lyse Farver. 


FØRSTE SCENE 


Don Juan og Don Fernando 
(kommer hurtigt ind). 


Don Juan 
Atter ved Maalet! 


Don Fernando 
Et værdigt Maal! 
Det ligner os slet at søbe den Kaal, 
som ikke smager os længer. 


Don Juan 
Ved gammel Vane man tankeløst hænger. 
Blanca mig keded, og just ved vor Flugt 
jeg klared for Bruddet mig smukt. 


Don Fernando 
Hun var dog saa blid, saa englelig hvid! 


Don Juan 
Naiv, saa det trodser enhver Forklaring. 
Din Fausta, hun er som en Aabenbaring: 
kold af Væsen og dog saa dragende, 

dyb uudgrundelig, sært betagende, 
tigervild og duebly, 
farlig og dejlig og altid ny. 


Don Fernando 
Men gammel for mig. — Hvor findes den Kvinde, 
som kunde i Længden os binde? 
Det keder mig lumsk at begynde igen, 
helst overlod jeg dig hende. 


Don Juan 
I Alvor? 
Don Fernando 
Ja. 


Don Juan 
Jeg takker dig, men — 


Don Fernando 
Hun kan ved Byttet kun vinde. 
Hun faar for den gamle, troløse Ven 
en straalende ny og forelsket. 


(gaar hen til Bordet og griber med en pludselig Indskydelse 
Terningbægeret) 


Nu spiller vi om vore Elskerinder: 
Dojia Fausta holder jeg mod dig, 
Donna Blanca sætter du mod mig, 
og jeg haaber, at vi begge vinder. 
… (hæver Terningbægeret) 
To Kvindeskæbner holder jeg i Haand, 
for dem skal Terningøjnene raade. 
(kaster Terningerne) 


Se, femten ! 
(Don Juan kaster) 


Atten! Der er ingen Naade. 
(raaber) 


Hej, Pen og Blæk og kom med Vin! 


Don Juan 
Hvad vil du? 

Don Fernando 
Kun overdrage dig min gamle Ret 
til Dona Fausta, skriftligt og med Navn. 


(Værten kommer med Pennefjer, Blækhus og Vin. Han 
tænder en lille Lygte, som hænger paa en Søjle, og for- 
svinder). 


Don Juan 
Ha, ha, og tror du, det vil gøre Gavn? 


Don Fernando 


Naturligvis, saa gaar det ganske let. 
(skriver) 


(Don Gonzalo kommer hjem, ledsaget af to Tjenere, der 
følger ham ind) 


Don Juan 
Der gik den gamle Fader, strunk og ret 
og intetanende som alle Fædre. 


Don Fernando 

(giver ham Papiret) 
Uden det, saa meget desto bedre. 
Brug det kun, saafremt du er i Knibe, 
da vil rasende til Hævn hun gribe 
og den sødt i dine Arme finde. 

(rækker ham Terningerne) 

Paa ærlig Vis vil jeg min Lykke vinde. 

(Don Juan kaster) 


Syv! 


(kaster selv) 


Og tolv! 


Don Juan 
Forskrivning ? 


Don Fernando 
Hvorfor ikke! 
Saa lad os paa et heldigt Udfald drikke! 


(De tømmer Glassene. Don Juan skriver. Det mørkner) 

Nu bli'r det mørkt. Stem saa i en Sang 
om rørende Elskovssmerter. 

Din søde Tenor har saa mangen Gang 
bedaaret de Skønnes Hjerter. 


(De træder frem foran Balkonen. Don Fernando akkom- 
pagnerer paa Lut) 


Don Juan 
. Skønne Veninde! 
Sødt dufter Rosernes svulmende Hang 
i Aftenens skærmende Skygger, 
blidt bærer Duften min Kærligheds Sang 
over Broen, som Længselen bygger. 
Kunde jeg synge og spille mig ind 
i dit Hjertes lønligste Gemme, 
skulde Al-Elskov fortrylle dit Sind, 
og alt du lyksalig forglemme, 
kun lyttende til 
det daarende Spil, 
som jublende lyder i Eros" altbeherskende Stemme. 


Don Fernando 
En herlig Mundfuld Søndags-Lyrik! — 
næsten en Digter værdig, 
god Lokkemad for en Lækkermund! 
— Naa, kil nu paa og bliv færdig. 


Don Juan 

Skønne Veninde! 
Klinger dit Hjertes Strenge vel med 
lyksalig i Længsel, da lyd den. 
Ungdomstid rinder saa rastløst afsted, 
grib den i Farten og nyd den. 
Der venter det skønneste Eventyr 
i Vaarnattens skjulteste Gemme, 
vent ej til Morgenens kætterske Sky'r 
dræber dets dragende Stemme, 

kast dig kun ind 
i det koglende Spind, 
hvor ene i Virkeligheden Evighedsdrømmen har 
hjemme. 


ANDEN SCENE 


Dojia Fausta kommer ilsomt. Don Fernando puffer Don Juan 
frem mod hende. 


Fausta 
Don Fernando, velkommen de tusinde Gange! 


Don Juan 
(med dyb Stemme) 
Min Fausta! 


Fausta 

Sorgtunge Tider har vi maattet friste: 
I flygted til Krigen — var alt, hvad vi vidste — 
efter den dumme Duel. 
Har du haft Held, 
eller blev du saaret? 

(Don Juan ryster paa Hovedet) 
Nagende Angst har i Hjertet jeg baaret. 
Men skynd dig, for Fader er lige vendt hjem. 
Vor Pavillon er det sikreste Gem. 


Don Juan 
Min Elskte, jeg følger dig blindt og gerne. 


(Begge ud tilvenstre foran Paladset) 


TREDIE SCENE 


(Dofia Blanca fra Porten foran Paladset kaster sig i Don 
Fernandos Arme) 


Don Fernando 
(med høj Stemme) 


Tilbedte Blanca, min Lykkestjerne ! 

Blanca 
Det er som den dejligste Eventyrdrøm 
atter at se dig og være dig nær, 
atter at føle, at du har mig kær. 
— Hvorfor skikked du aldrig Bud? 
Jeg bad dog saa inderlig om det til Gud. 


(Don Fernando fører hende over tilhøjre, hvor de tager Plads, 
saaledes at Lygtelyset ikke skinner paa ham) 


Jeg mindes tidt min største 
Kval, da du for første 
Gang kyssed mig paa Mund. 
Det var som alt forsvandt — 
og kun i dig jeg fandt 
mig selv fra denne Stund. 
(rejser sig) 
Hvor barnligt jeg mig skammed, 
skønt Glædens Blus i Blodet flammed, 
og nye Haab var tændt. 
Mens Kysset sødt mig brændte, 
jeg tro'de alle kendte, 
hvad der mig var hændt. 
(Don Fernando omfavner og kysser hende heftigt) 
Knap nok jeg dig kende kan, 
du er som en fremmed Mand. 


Don Fernando 
Intet Under, skønne Dona. 
Jeg er ikke den, I tror. 


(træder hen til Lyset) 


Blanca 
(forstenet) 
Don Fernando! 


Don Fernando 
Ja forvist, 

kun min store Kærlighed 
tvang mig ind paa denne List. 

Blanca 
Ti! — Aa, hvor er Don Juan? 


Don Fernando 
Bestemt i Donna Faustas Arme. 


Blanca 
Du lyver! 
Don Fernando 
Himlen sig forbarme, 
saa troløs er han mod enhver. 


Blanca 
Du lyver, Djævel! 


Don Fernando 
Nej, se her. 
(giver hende Forskrivningen) 
Han afstaar mig sin fulde Ret 
til frit at raade over Eder. 
Jeg modtog den, det faldt mig let, 


fordi jeg Jer saa højt tilbeder. 
(bøjer Knæ for hende) 


Blanca 
(krammer Papiret sammen og kaster det bort) 


Aa nej, 
det er kun Spøg. Han venter mig. 


Don Fernando 
(rejser sig) 
En Skat besad han, himmelsk kær, 
men kendte ej dens sande Værd. 


Blanca 
Du er en større Skurk end han! 


Don Fernando 
Min Elskov alt undskylde kan. 
Vær rolig, skaan din søde Røst. 

Han svigted dig. Tag mig til Trøst. 
(griber hende om Haandleddet og vil drage hende med sig) 


Blanca 
Hjælp! Til Hjælp! 
(Don Fernando forsøger at ilygte, men kan ikke frigøre sig 
for hende) 


FJERDE SCENE 


Don Gonzalo fulgt af Tjenere med Fakler. Studenter og 
Borgere samles i Baggrunden. Kort efter Don Juan og Dona 
Fausta. 


Gonzalo 
Stands, du frække Æreskænder! 


Don Fernando 
Ej min Kaardespids I kender, 


den til Ahnerne Jer sender. 
(trækker Kaarden) 


Don Juan 
(træder imellem) 


Ædle Herre, tillad mig, 
for han kender Skaansel ej. 


Gonzalo 
(rasende) 
Slyngel ti, forsvar dit Liv! 


(gaar løs paa Don Juan) 


Don Juan 
(ironisk) 
Aa, jeg skælver for mit Liv. 
(slaar Kaarden ud af Don Gonzalos Haand) 


Don Fernando 
Stakkels Gamle, bland Jer ej 
letsindigt i de Unges Leg. 

Sfudenferne 
Leve Don Juan, 
vor tapre Kammerat! 


Borgerne 
Vogt dig, frække Æreskænder, 
du skal dø for vore Hænder! 


(Slagsmaal i Baggrunden. De bevæbnede Studenter tvinger 
Borgerne til Ro). 


Don Gonzalo 
Nu brast hvert Haab. Saa kender jeg min Vej. 
(til Døtrene) 

Men Skammen, som til Graven tynger mig 
og plettet har vort stolte Adelsskjold, 
den komme over Jer! I Slynglers Vold 
har I vor Ære givet. — Vær forbandet! 

(til Don Juan og Don Fernando) 
Og I, som spreder Utugt over Landet, 
Jert lastefulde Liv sin Straf skal faa, 
I aldrig Syndsforladelse skal naa. 
Mit Raab om Hævn vil Himlen snart bønhøre 
og Eder ned i Helveds Pinsler slænge! 


Don Fernando 


Han præker ret forstandigt, blot for længe. 

(Gonzalo ledes ind af Tjenerne. Blanca er sunket sammen. 

Fausta hjælper hende op og fører hende ind, idet hun dog 

sender Don Juan et langt Afskedsblik. Paa Don Fernandos 
Vink uddeler Værten Bægre til Studenterne). 


Sfudenferne 
Leve Don Juan, 
vor tapre Kammerat ! 


Borgerne 
Vogt dig, frække Æreskænder, 
du skal dø for vore Hænder! 


Tæppe. 


FØRSTE AKT 


Sal paa Don Juans Slot. Dækket Bord tilhøjre. Tilvenstre 
en Forhøjning med en Armstol. 


FØRSTE SCENE 


Don Fernando drikker med en Sværm unge Piger. Lidt efter 
Don Juan. 


Don Fernando 
Tøm dit Bæger til Bunden ud, 
kys din søde Øjebliksbrud, 
følg din Lyst, gør hvad du vil, 
saa taber du ikke i Livets Spil! 


(Pigerne gentager de sidste Linjer) 


Don Juan 
(kommer fra Baggrunden) 
Undskyld, vi spiser alene i Dag, 
siden vi ses til et festligt Lag. 


(Pigerne forsvinder, idet de tilkaster Don Juan kælne Blikke) 


Don Fernando 
Hvordan forløb saa din Gang til Canossa? 


Don Juan 
Højtidelig var min Entré: 
Ædle Prinsesse, Spaniens Pryd, 
lige berømt for Skønhed og Dyd! 
Dybt det mig smerter, at Deres Højhed, 
vildledt af ondsindet Folkesnak, 

har Dem over mig, Deres Nabo, beklaget, 
og i et Brev har det Dem behaget 

at bede mig vælge et andet Revier 

end Deres Gods for min — muntre Plaisir. 
At gaa i Detailler er under min Værdighed, 
for Nødløgn har jeg kun ringe Færdighed, 
derfor jeg kommer, at selv De kan se, 

— bedst man sig altid hos Kilden forhører: 
Ser jeg nu ud som den arge Forfører, 

ham, der kun nævnes med Spot og med Spe? 
- Hun hævede Blikket med frygtsomt Kast, 
men fandt kun den blankeste Uskyld i mit, 
der i hendes Sjæl sig borede fast, 

mens Øjet hun sænked og rødmede blidt. 
Skæbnesvangert blev Øjnenes Møde. 
(Snedigt tilstod jeg brodløs Brøde: 

Saar bar mit Hjerte. Det vilde kun heles, 
naar Elskovslykken med den kunde deles, 
der frit efter Forudbestemmelsens Magt. 
bøjed sig ind under Hjerternes Pagt). 

— Fraser og Flovser! Du kender jo Rumlen: 
Det, der ej siges, det er just Humlen. 

Hun præked Moral, jeg gav hende Ret, 

— Damers Mening skal man jo hædre — 
inden jeg gik, var hun ganske komplet 
omvendt til Troen paa noget bedre. 


Don Fernando 
Et Mesterværk af Forførelseskunst! 


Don Juan 
Hun gav mig' den sødeste Åbsolution. 
Ingen kan tænke sig skønnere Gunst. 


Don Fernando 
Vi Mandfolk har det i Grunden saa rart, 
vi finder i selve vor Kontrapart 
en Allieret, der gerne belejres 
og helst af alt vil til Gavns besejres. 

ANDEN SCENE 


Loreta kommer styrtende ind med en Tjener i Hælene. 


Don Fernando 
(trækker Tjeneren ud ved Øret) 
Strænge Ordrer fik dit Fæ: 
Ingen Kvinde slippe ind ! 


(forsvindér med ham) 


Loreta 

Jeg lider saa ondt, jeg pines saa haardt, 
jeg længes ved Nat og ved Dag, 
hver eneste Glæde er flygtet bort: 
Jeg er dig ej mer til Behag. 

Du har mig forskudt, 

skønt jeg tilbad dig. 

Hvad har jeg forbrudt? 

Dig kun elsker jeg. 
Giv mig Lov til blot at se dig — være her, 
for mig er Livet ene der, hvor du er nær. 


Don Juan 
Kære Barn, såa vær blot rolig 
og betænk, du skal i Morgen 
giftes med saa brav en Mand. 
For din Medgift har jeg sørget, 
Hus og Jord, hvad vil du mere? 


Lorefa 

Aldrig kan jeg ægte ham 

eller elske nogen anden. 
Du gav ingen Løfter, jeg tro”de jo blot, 
at Lykken fik ingen Ende. 
O, sig mig, hvordan skal jeg gøre det godt, 
saa dit Sind du imod mig vil vende? 

Bli'r det ej som før 

— det har du jo sagt — 

lad mig for din Dør 

stille ligge Vagt. 
Giv mig Lov til blot at se dig — være her, 
for mig er Livet ene der, hvor du er nær. 


Don Juan 
Døde Følelser kan ikke 
vækkes op til Liv paany. 


Loreta 
Red dog Livet, mit og Barnets — 
Barnet, jeg skal føde til dig. 


Don Juan 
Kun det bedste jeg jo vil dig. 
Er du først i Ægtestanden, 
gir du den Slags Griller Fanden. 


Loreta 
Kærlighed du aldrig kendte! 


(Don Juan trækker paa Skuldrene. Loreta græder) 


Don Juan 
(til Don Fernando, der kommer ind) 
Aa, til Trøst dig Himlen sendte. 


(vil gaa) 


Loreta 
(til Don Fernando, der nærmer sig parodisk trøstende) 
Lev vel, Don Juan! Det bli'r min Død! 
(hurtig ud) 


TREDIE SCENE 
Don Juan og Don Fernando 


Don Fernando 
Død og Nød og store Fraser, 
saadan kan de alle snakke, 
med en sølle Sjæl i Laser 
ta'r de dog tilsidst til Takke. 

Don Juan 

(alvorligt) 
Det piner mig at høre Kvinder græde. 
Da mindes jeg min Moders fjerne Stemme, 
da kan som angstfuld Hulken jeg fornemme, 
hvad Slægter lider for den korte Glæde, 
der selv de Bedste kan i Støvet træde. 


Don Fernando 
(med paataget Alvor) 
At vinde en Kvinde 
er ingen Sag, 
men fri sig for hende, 
— det volder Umag. 
(peger paa Bordet) 
Selv for den uforbederligste Drømmer 


der gives Pligter, som man ej forsømmer. 


(En Tjener bringer et Brev) 


Don Juan 
(læser) 
Et Anbefalingsbrev 
for den unge Don Manfredo, — 
vore Fædre var nok Venner. 


(giver Tegn til Tjeneren). 


FJERDE SCENE 


De forrige 
(Dojia Fausta kommer ind, forklædt som Mand) 


Velkommen Don Manfredo. 
Mit Hus er ganske Eders! 
(forestiller) 
Don Fernando, min bedste Ven. 
(de gaar alle til Bords. Tjenere varter op) 


Hvad gælder Rejsens Maal? 


Fausta 
Lære Livet kende. 

Don Fernando 
Saa kom I til de Rette. 
Her pulserer det højt! 


(hæver sit Glas. Han og Don Juan drikker ud. Fausta nipper 
kun til sit Glas. Don Fernando lægger Mærke dertil) 


Don Juan 
Naturens herligste Mesterstykke 
vandt sine varmeste Venner i os, 
kun Kvinden kan skabe den sandeste Lykke, 
for den har vi budt hele Verden Trods. 


Don Fernando 
Desværre er aldrig det hele forenet 
i en Person, — men hver har jo sit. 
En blev med Øjne saa smukke forlenet, 
at Mandens Forstand spiller ganske fallit. 


Don Juan 
En anden fik Smilehullerne søde, 
fristende Faldgrube, 


Don Fernando 
— farlig at møde! 


Don Juan 
En tredie har Læber saa røde og bløde, 
at næsten man kunde sig kysse til Døde. 


Don Fernando 
Og saa er der Arme 
og svulmende Barme, 


Don Juan 
og fløjelsbløde Hænder, 


Don Fernando 
og dejlige Tænder. 
Hvorhen man sig vender 
Skønhed i Masser, 
i alle Klasser. 

Don Juan 
Hos hver kan man finde 
lidt af den flyende, 
æggende, vækkende, 
ungdomsfornyende 
Djævle-Gudinde ! 

(de drikker) 


Fausta 
Man bør dog kun elske én. 


Don Juan 
Det var jo at volde de andre Mén. 


Don Fernando 
De findes kun spredte, de Attributer, 
derfor maa vi søge hos alle smaa Glutter. 
Vi sky'r ingen Farer og intet Besvær 
for at finde en Stump Ideal hos enhver. 


Fausta 
Saa har jeg en Mission, da I forkaster, 
hvad andre ærer, nemlig Trofasthed. 


Don Fernando 
(rejser sig) 
Den mest generende af alle Laster. 
(til Don Juan) 
Mission! Jeg tror det er en Pigelil. 
Gør et Forsøg og gaa kun ligetil. 


(gaar. De andre rejser sig. Tjenere bærer Bordet ud) 


FEMTE SCENE 
Don Juan og Dona Fausta 


Don Juan 
(lægger Armen om Fausta's Skulder. Hun trækker sig ner- 
vøst sammen) 


Min unge Ven har I nu Mod, 
og kender Eders Kaarde Blod? 

Jer Vækst er sart, og disse Hænder 
— det synes mig, at jeg dem kender. 
Selv disse skønne Øjnes Lyn 
mig forekommer — 
(tager det af) 
Donna Fausta! 
(ler, men vender sig straks efter uvilligt bort) 


Fausta 
Ja. Hver Skranke maa jeg bryde. 
Den Lidenskab, som du har vakt, 
og som jeg viljeløst maa lyde, 
den har mig snart til Vanvid bragt. 
Min Slægt, den har du ødelagt: 
Min Fader græmmed sig tildøde, 
min Søsters Hjerte maa forbløde 
i Klostercellens Ensomhed, 
min Broder under Skammen led 
saa haardt, at han fra Hoffet bort 
til Tavsheds-Klostret søgte. Tort 
og Skændsel, alt det ondt, du voldte, 
tilgi'r jeg, naar blot jeg maa 
Lindring for min Sjælsnød faa. 


Don Juan 
Jeg faar Afsmag for hver Kvinde, 
der sig selv for stærkt tilbyder. 
Mand vil vælge, det han nyder. 
Han vil selv sit Bytte vinde. 


Fausta 
Du har Helvedsbranden tændt, 
giv den Næring 
(river op for Brystet) 
eller sluk den. 


Don Juan 
Søg til Klostret, der er Svaling. 

Fausta 
(klynger sig til ham) 
Du skal, du maa bønhøre mig. 


Don Juan 
(støder hende bort) 
Følelser kan ikke tvinges. 
Gaa jeg kan ej hjælpe dig! 


Fausta 
Kun hos dig jeg leve kan. 
Aa hjælp, det gælder min Forstand, 
mit Liv — og maaske mer end det! 


Don Juan 
Kvinde-Trusler ta'r man let. 


Fausta 
(paa Knæ) 

Ikke Trusler, kun en Bøn. 
Her jeg bliver, til du — 


Don Juan 
Galskab ! 
Hvor er Jer Stolthed, skønne Donna? 


Fausta 
Borte som alt. 


" SJETTE SCENE 


De forrige. Don Fernando 
(kommer tilbage. Senere Tjenere) 


Don Juan 
(stærkt) 
Ja, alt er forbi! 
Lad os aldrig mødes mer. 
(vender hende Ryggen for at gaa) 

Fausta 
(rejser sig) 
Nu faar det briste, hvad saa end sker! 
(søger at støde Don Juan en Dolk i Ryggen. Don Fernando 
standser hende og vrister Dolken fra hende). 


Don Fernando 
Heldet snød dig — til Held for dig selv! 


Don Juan 

(haanende) 
Elskov bød dig forglemme dig selv. — 
Nej, saaret Forfæng'lighed, umættet Brynde 
fik dig i Had til mod Elskov at synde. 
Sande Følelser ofrer og lider. 
Lær nu den sande Kærligheds Magt, 
føl den, saa det i Sjælen dig svider, 


aldrig du før i dens Lænker var lagt. 
(raaber ud) 
Hejsa, et Keb! 
Fausta 
(lamslaaet) 
Der blev mørkt i min Sjæl. 
Slukt er hvert Haab, tag kun mit Liv. 
(En Tjener bringer et Reb. Den viljeløse Fausta bindes til 


Stolen paa Forhøjningen tilvenstre. For at skjule Rebet, 
kastes en Kappe over hendes Skuldre. 


Don Juan 
Vi giver dig blot en nøvendig Belæring 
og skaffer os selv lidt Tidsfordriv. 

(til Tjenerne) 
Hejsa, skynd Jer, luk Portene op, 
indbyd alle fra Gader og Stræder, 
lige fra Bærmen til Samfundets Top, 
til at ta" Del i de vildeste Glæder. 

(Tjenerne forsvinder. Til Fausta) 

Kald det saa Narredans, alt hvad du vil: 
Livet er ikke for den, der ser til, 
bundet af Hadet i livsfjendske Lænker. 

SYVENDE SCENE 


Et Forhæng skjuler Scenen. En Herold træder frem. 


Herolden 
Greven af Marana, Don Juan, 
byder i Aften til lystig Fest. 
Træd kun ind, store og smaa, 
her man aldrig paa Rangen saa 
men ønsker enhver velkommen som Gæst. 


OTTENDE SCENE 


Naar Tæppet drages til Side, er Salen festligt oplyst og fyldt 


med Gæster. 


Don Fernando 

Velkommen enhver, som vil være vor Gæst! 
Her spørges ikke om Rang eller Stand, 
kun maa I vide, vi holder vor Fest 

(med en Haandbevægelse mod Fausta) 
til Ære for Don Manfredo, den Mand, 
som tidligt lammedes. Han kan kun frydes 
ved Synet, naar Livet af andre nydes. 


(Musiken spiller op. Dansen begynder. De Dansende gør 
Reverens for Fausta. Don Juan omfavner og kysser snart 


én snart en anden) 


Fausta 
Skamløse Bøddel, foragtet, forbandet! 


Don Juan 
Kærligheds-Kærnen er helt noget andet 
end det, som du tror. Den finder du først, 
naar Viljer giver sig viljeløst hen. 


Fausta 
Frækkeste Fraser fører Forbrydere.. 

Don Juan 
(opdager i Nærheden af Fausta en lille Pige, der længe har 
set nysgérrigt paa ham) 


To Novice-Øjne stirrer 
spørgende paa mig, 
Gaaden, som din Sans forvirrer, 

skal jeg løse dig. 


(vil føre hende bort) 


Fausta 
Flygt! For her har den Forræder 
Lastens Helved skabt. 
Naar din Nød du først begræder, 
er du evig tabt. 


Don Juan 
Mine Kærtegn skal dig give 
Trøst for hvert et Suk. 
Løst fra Længsler vil du blive 
dobbelt glad og smuk. 


(Don Juan bortfører den unge Pige, der ganske hypnotiseret 
følger ham. Fausta synker sammen i Fortvivlelse. Dans, 
Dereiter Drikkelag. Don Juan kommer tilbage med 
den unge Pige, der ikke vender sit straalende Blik fra ham). 


Fausta 
(til Don Juan) 


Pin mig ej længer. Tag heller mit Liv! 


Don Juan 
Agted du mit, da du hæved din Kniv? 


(gaar over tilhøjre og taler med Don Fernando) 


Fausta 
Gud, lad mig Hævnens Sødme smage, 
da vil jeg takke dig alle mine Dage. 
(til den unge Pige) 
Aabnede Lykken ikke dit Hjerte, 
saa du blev lydhør for andres Smerte? 
Løs da min Lænke, skaan mig for Skammen. 

(Den unge Pige frigør Fausta, der gaar frem midt paa Scenen 
og vender sig imod Don Juan) 


Mit Had skal følge dig, hvor du saa gaar, 
og aldrig hvile, før Hævn jeg faar! 
(kaster Rebet for hans Fødder og løber ud. Almindelig Stil- 
hed, hvorigennem høres dystre Klagetoner) 


NIENDE SCENE 


De forrige uden Dona Fausta 


Don Juan 


Hvorfra de Sørgetoner? 
(Don Fernando forhører hos Tjeneneren) 


Hvem er død? 


(Don Fernando trækker paa Skuldrene. Don Juan gør en 
spørgende Bevægelse) 


Don Fernando 
Den smaa Loreta kasted sig i Floden. 


Don Juan 
(i Sindsoprør) 
Det var Døden, hendes Blik hetød. 


Don Fernando 
(med støjende Munterhed) 


Ej Klagesang forstyrre skal vor Fest. 
Vi rykker Sorgens Tidsel op med Roden 
og sender Døden en probat Protest: 
Spil lystigt op, dans frejdigt ud, 
kys din søde Øjebliks-Brud, 
følg din Lyst, drik muntert til, 
saa taber du ikke i Livets Spil! 


(Musiken spiller op. Dansen begynder igen. Der drikkes og 
larmes. Don Juan hvirvles ind i Mængden. Naar Spektaklet 
er paa det højeste, kommer et Par Tjenere styrtende hen 
mod Don Juan med ivrige Gebærder. Han springer op, slaar 
med sin Kaarde paa et Skjold. saa der bliver Stilhed) 

Don Juan 
Festen er endt! Pøblen er hidset af Præsterne op 
og stormer mit Slot. Vi Mænd slutter Trop ! 


TIENDE SCENE 


(Tjenere og Husfolk bliver trængt baglæns ind paa Scenen 

af den fremstormende Hob, der er bevæbnet med Knipler, 

Høtyve og gammeldags Vaaben. Gæsterne optager Kampen. 
Musikanterne flygter. 


Kvinderne 
Følgerne kan blive slemme, 
hvis der flyder Blod. 
Hvem der blot var bleven hjemme. 
— Himmel vær os god! 


De Indtrængende 
Fremad, vi den Skurk maa finde, 
som fordærver alle. 

Slaa kun til og hug i blinde, 
Lastens Hær skal falde. 


Gæsterne 
Had og Kiv I aldrig kunde 
løse fra Jer Tro, 
Slaa dem ned som gale Hunde, 
saa vi kan faa Ro. 


(De Indtrængende slaas tilbage. Gæsterne forfølger dem) 


Tæppe 


ANDEN AKT 


Klosterhave. Tilvenstre Veranda-Opgang til Klostret. Foran 

et Maria-Billede er anbragt en Bedeskammel. I Baggrunden 

Klostermuren med en Dør lidt tilhøjre. Foran tilhøjre et 

lille Buskads med Stenbænk foran. Træerne blomstrer. Sol 
og Farver. 


FØRSTE SCENE 


Don Juan, Gartneren, Don Fernando. 


(De to sidste forhandler ved Tæppets Opgang i Baggrun- 
den. Gartneren er mildt beskænket. Han vil have de to 
Herrer til at gaa). 


Nonnekor 
(bag Scenen) 
Exaudi nos, Domine, 


miserere nobis. 


Garfneren 
Ærbødigst' Tjener! 
(Don Fernando gør en afværgende Bevægelse) 
Don Fernando 
Hun vil bestemt ikke se os, 
(gaar irem paa Scenen til Don Juan) 

og fremtidig vil al Adgang 
til Klostret blive os nægtet. 


Don Juan 
Men er hun da gal! 


Don Fernando 
Ja sikkert! 

Naar blot jeg forstod, hvad du vil 
med hende, du før har kasseret! 
Fordi Blanca gik hen og tog Sløret 
og kaldes for Angelica, 

er hun derfor en anden, en bedre? 


Don Juan 
Aa, jeg var blind, at ej jeg saa 
den blide, englelige Ynde, 
som over hendes Væsen laa. 


Don Fernando 
En Nonnekutte gør Mirakler. 
Men er hun kostbar, tag en anden. 
Der findes nok iblandt de Stakler 


én — 
Don Juan 


Hende eller ingen! 


Don Fernando 
Ha, 
Du bliver gammel og forelsket. 
Det er kun Modstanden, der hidser. 


Gartneren 
— Ærbødigst Tjener. 


Don Juan 


Nu kommer vi min Ven. — Se her, 

(giver ham Penge. Der slaas kraftigt med Dørhammeren. 

Gartneren bevæger sig noget usikkert hen til Døren og 
lukker op). 


ANDEN SCENE 
(De forrige.) 

Don Diego klædt som Karteusermunk og Dona Fausta kom- 
mer ind. Saasnart de opdager de to Venner, skjuler hun 
Ansigtet bag sin Vifte, han sit under Munkehætten. 
Don Fernando 

Ja, vil du, det skal være hende, 

saa kan jeg nok en Udvej finde. 


Don Juan 
Hvad da! 


Don Fernando 
Et kendt Teaterkneb: 

De Fromme kender Selvbedrag 
men har kun saare lidt Begreb 
om Verdens Træskhed. Just idag 
Servatius fra Cadix ventes 
her til Staden. Hvad om det hændtes, 
vi kom først? 


Don Juan 
Du tror, det gaar? 


Don Fernando 
Med helligt Ydre længst man naar, 


Begge 
thi Verden vil jo helst bedrages, 


Garfneren 
(trænger paa) 


Ærbødigst' Tjener ! 


Don Juan 
(i forbigaaende) 
Ak, evigt vil mit Hjerte plages! 


Don Fernando 
Saa megen Skønhed nu vi maa 
ubenyttet lade gaa. 


(Gartneren lukker dem ud, faar derpaa en Besked af Fausta, 
hvorefter han forsvinder ud tilvenstre). 


TREDJE SCENE 
Fausta, Don Diego, Blanca. 
Fausta 
Saa du nu deres skamløse Blikke, 

hørte du deres lystne Ord? 
Hævn raaber Hadet og helmer ikke, 


før begge er slettet af denne Jord. 
(Don Diego nikker med uhyggelig Alvor. Blanca kommer 
bleg og lidende ned af Trappen) 


Du har talt med ham. 
Han var her just nu. 


Blanca 
(slapt) 
Hvem taler du om? 


Fausta 
Den ryggesløseste 


Kvindefordærver: Don Juan. 
(Blanca farer sammen) 


Blanca 
Jeg har ikke set ham. 


Fausta 
Du lyver, Usalige! 
(fører hende bort fra Broderen) 
Du elsker ham endnu. 


Blanca 
Min Sjæl er syg, 
træt indtil Døden. 
Jeg søger kun Ro. 


Fausta 
(heftigt) 
Ja Ro for fol 
Din Tanke kender 
kun ham. — Hver Bøn, 
du Himlen sender 
hvisker i Løn 
hans ,elskede”" Navn. 


Blanca 
(strækker Hænderne mod Himlen) 


Skaan mig, Maria, 

min Straf er for haard! 
(angst) 
Hvad vil du? 


Fausta 
Befri 
baade dig og os alle. 


Blanca 
(med tindrende Øjne) 
I aaben Kamp 
vil hans Modstander falde. 


Fausta 
Taaben er aaben. 
Vi vælger vort Vaaben. 


Blanca 
(i højeste Ophidselse) 
Forræderisk Snigmord! 
Du har ej Ret at raade over Liv og Død. 


Fausta 
Ingen Straf kan sone det onde, han forbrød. 
Helligt er hvert Middel, der hindrer større Nød. 


Blanca 
Maria, giv mig et Raad 
til at hindre den skændige Daad. 


(Gartneren lukker Fausta og Don Diego ud. Blanca synker 
sammen paa Bedeskamlen.) 


FJERDE SCENE 


Blanca. Unge Nonner 
(ind fra venstre. De flokkes om Blanca og rejser hende op.) 


Kor 
Søster Angelica, rejs dig op og vær glad. 
Den fromme Servatius er kommen til vor Stad, 

det ventes, han vort Kloster vil bevise den Ære 
at komme selv herhen. Saa parate maa vi være. 


FEMTE SCENE 
De forrige, Gartneren, Don Juan og Don Fernando. 
(Det banker. Gartneren kommer og lukker op. Don Fer- 


nando fulgt af Don Juan, begge i Munkekutter. Don Juan 
bærer stort graat Skæg.) 


Don Fernando 


Pax vobiscum ! 
(Alle Nonner paa Knæ, undtagen Blanca, der staar 
hensunken i Tanker) 
Den fromme Servatius, god og vis, 
har hørt saa meget til Jert Klosters Pris, 
at han har ønsket selv det at bedømme. 
Og blandt Jer hørte han især berømme 
for Dyd og Tro en Søster Angelica. 


(Blanca ser op) 
Med hende ønsker han i Ro at tale. 
Gaa derfor ind, men tag Jer vel iagt, 
at ikke Fristeren med Jer faar Magt: 
Thi den, der ser herud, vil blive straffet 
med Blindhed — Nu jeg selv vil holde Vagt. 


(Nonnerne ud. Don Fernando følger efter Gartneren, hvis 
Ansigt straaler uforstaaende over det Pengestykke Don Fer- 
nando trykker ham i Haanden.) 


SJETTE SCENE 


Blanca. Don Juan. 


Don Juan 


Søster Angelica, ræk mig din Haand. 
(Hun ser forundret paa ham og rækker ham nølende Haan- 
den. En Skæiven farer gennem hende) 


Alting jeg véd. 

Blanca 


Saa kender I og den usaligste Kvinde. 
(bøjer sig grædende) 


Don Juan 
(fører hende hen til Bænken) 


Du elsker ham endnu? 


Blanca 

Jeg troede min Kærlighed dræbt, 

Jeg havde saa ærligt stræbt 

at døde hver Synd og forsage 

og ende i Bod mine Dage. 

(rejser sig) 

Men saa i Kirken en Dag det hændte, 
at han stod for mig. — Jeg segned om. 
Da atter jeg til Bevidsthed kom, 
jeg havde kun større Kvaler i Vente. 

Min slumrende Elskov var vakt 

op til fornyet Liv, 

men Klosterløftet fik Magt 

med sit kolde lammende Bliv! 

En Dag under fremmed Navn 

han mødte i Klostrets Gaard, 

0, turde jeg blot i hans Favn, 

have glemt, hvor Skæbnen var haard! 
I Stedet for maatte fortvivlet jeg ligge 
påa mine Knæ og bede og tigge 
ham om at sky mig, fly mig for evigt. 
— Fatter du, hvad jeg har lidt og stridt? 


Don Juan 
(drager hende ned til sig) 


Stakkels usalige! Haard var din Lod. 
I Blinde bruger Sorgen sin Brod, 


Uskyldig maa lide, skyldig gaar fri. — 
(lægger hendes Hoved ind til sig) 


Ved alt, hvad du elsker, jeg lover dig Trøst. 

Blanca 
Det er som om Sorger og Savn er forbi, 
naar blot jeg maa hvile mig ind til dit Bryst. 
Her glemmer jeg alt og drømmer mig nær, 
saa inderlig nær ved ham, jeg hår kær. 


Don Juan 
Men er han saa sjelden en Kærlighed værd? 
Og kunde for hans Skyld du Døden lide? 


Blanca 


Gerne tog jeg hans Synder paa mig, 
(rejser sig, lidenskabeligt) 


og kunde hans Sjæl jeg befriet vide, 
da skulde end Skærsildens Pinsler ej 
mig skræmme, men saligt jeg vilde den lide. 


Don Juan 
Blanca! 


Blanca 
O Himmel, igen denne Røst! 
Nu søger den atter min Sjælsfred at bryde. 


Don Juan 
Vær rolig mit Barn, der findes dog Trøst: 
Jo større Kærlighed, des større Naade. — 
Se, Elskov blev jo Livets høj'ste Gaade, 
den fik sin ezen Verden, egen Lov, 
som vi kan hverken undfly eller raade, 
skønt hver den tyder efter sit Behov. 
Der bedes, klages, misforstaas, forsages, 
imens Naturen ej af Skrupler plages: 
Hver Time slaar et Taåkkekor til Lyd 
i Jubel over Livets bedste Pryd. 


Nonnekor 

(bag Scenen) 
Regina Virginem, 
Regina Angelicorum. 

Blanca 
Hvor disse Toner skurrer i mit Øre. 
Aa tal, — Lad mig din Stemme atter høre, 


da bæres jeg som af min Kærlighed 
saa let, saa skyldfri gennem Ætrens Blaa 
mod uforklarlig himmelsk Herlighed. 


Don Juan 
Du kære Barn. 
Blanca 
Der dæmrer i min Sjæl et saligt Haabets Lys, 
kun én har talt som du i svundne Dage. 
Jeg frygter ikke længer Dødens kolde Gys, 
mit Livsmod vender nyfrigjort tilbage. 


Don Juan 
Naar tvende giver helt sig hen 
og favnes i en Lykkerus, 
betaget af en hellig Skabertrang, 
da lyder der en overjordisk Sang 
af fjerne Sfærers Sus. 
Prometeus-Ilden byder: Bliv! 
og tvende giver Livet Liv, — 
i denne Almagts-Stund 
Evigheden 
i deres Sjæle aander. 


Blanca 
Forunderlige Væsen, sig hvem er du? 


Don Juan 
[Ej nogen livsmæt Olding, 
der angrende flæber 
Afmagtens Visdom 
med visnede Læber.] 
Jeg er den evige, 
sejrende Ungdoms 
udødelige Længsel, 


(kaster 

umættelige Tørst 
mod Livets største, 
livsaligste Lykke. 
Jeg er den Urkraft, 
der vild og utæmmet, 
frygtet og tilbedt, 
elsket og hadet, 
ustandseligt driver 
Livets forviklede, 
sælsomme Spil: 

Ja, selve Livets 
ugranskelige Kerne, 
dets salige Maal, 
dets evige Alt! 


Forklædningen. I den højeste Ekstase styrter Blanca 
ham med et Skrig com Halsen) 


Blanca 
Altid var jeg, 
modstandsløs-salig, 
din og kun din. 


Don Juan 
Kom med, du er fri, 
afsted ! 
Blanca 
Ikke nu. 
Don Juan 


Usalig Betænkning 
har Ulykker skabt. 


Blanca 
Min Flugt vil røbes, 
mit Spor vil findes, 
mit Liv være tabt. 
Nej, før mig herfra 
ved Midnatstide 

langt bort til et Land, 
vi to kun kender. 


Don Juan 
Ved Midnat jeg venter 
bag Haveporten. 
Syng da som Tegn 
det sidste Ave 
til Jomfru Maria. 
Fremtidig jubler du 
Lovsange kun 
til den almægtige 
Eros Pris. 


Blanca 
(tager heftigt Afsked med ham og gaar op ad Trappen. Hun 
vender straks efter om og kaster sig i hans Arme) 


Min Sjæl, mit Alt! 


Tæppe 


TREDTE AKT. 


Foran Klosterhavemuren. Denne gaar skraat over Scenen 

fra venstre fremefter til højre, hvor den forsvinder i et lille 

Buskads. Foran tilvenstre en Fontæne med Siddeplads paa 

Fodstykket. Omtrent midt paa Klostermuren en lille Dør. 
Mørkt. 


FØRSTE SCENE 


(Don Diego. Dofia Fausta) 


Fausta 
Gud staa os bi! — Her vil vi vente, 
her skal Døden sit Bytte hente. 


(begge forsvinder i Buskadset tilhøjre. Maanen lyser op) 


ANDEN SCENE 


(Don Juan. Don Fernando) 


Don Fernando 
Selv den snedigste af alle 
kan i egen Fælde falde. 


Don Juan 
(standser ham) 
Forunderligt mit Sind er vendt 
saa længselsfuldt imod 
en Stilhed, som jeg kun har kendt, 
før Moder mig forlod. 
En Følelse saa ren og skær 
helt uvant fylder mig. 

Hvad forhen kun var lavt Begær 
i Andagt hylder sig. 


Don Fernando 
Lidt Sværmeri har ogsaa Charme, 
kan Nydelsen pikant forøge. 
Snart veksler du dog for at søge 
nye Maal — i nye Årme. 
Nu jeg hos vor brave Blomsterskærmer 


henter Havenøglen, mens du sværmer. 
(ud tilvenstre.) 


TREDJE SCENE 


(Don Juan. Doiia Fausta). 


Fausta styrter fra Buskadset tilhøjre løs paa Don Juan med 

hævet Dolk. Han opdager hende i Tide, griber hende om 

Haandleddet, og faar efter en kort Kamp vristet Dolken fra 
hende. Fausta flygter hurtig ud tilhøjre. 


Don Juan 
(idet han kaster Dolken eiter hende) 
Elendige Kryb! 
(undersøger sin Haand) 
Kun med en Rift fik du Held. 


(bader Haanden i Fontænen.) 


FJERDE SCENE 


(Don Juan, Ligbærere og Følge, Loreta, senere Gonzalo.) 


Det mørknes. Klosterhavemuren bliver gennémsigtig. Bag 

den ses et Ligtog nærme sig fra Baggrunden tilvenstre. Det 

standser midt paa Scenen. Kisten sættes ned, som om Bæ- 
rerne vilde hvile sig. Aandeagtig Belysning. 


Don Juan 
(gaar frem) 


Hvem bæres til Grav paa saa sælsom en Tid? 


En enkelt Stemme 
; (Loreta) 
Grev Don Juan fra Maraiia. 

Don Juan 
(træder tilbage, men giver sig lidt efter til at le) 


En daarlig Spøg. Eller hørte jeg fejl? 
(gaar atter frem) 
Hvem skjuler den Kiste? 


Dumpe Sfemmer 
Liget af Don Juan fra Marana. 


Loreta 
Hans Legem lever, 
hans Sjæl er død. 
Fortabt vil den pines 
i evig Nød. 
Alt, hvad vi led, 
vi samler i Bøn, 
for alt, hvad vi stred, 
vi tigger som Løn 
kun Naade for ham, 
kun Frelse for ham, 
den mest fortabte. 


Alle 
Jomfru Maria, bed for hans Sjæl. 


Don Juan 
Vil Munkeskræmmerier 
omtaage min Forstand? 
Nej, Barnefantasier 
ta'r ej Magten fra en Mand! 


Alle 
Bort han støder den frelsende Haand, 
af Sorg fortvivler hans Moders Aand. 


Don Juan 
Min Moder, sig, er det dig? 


(Skikkelsen, han henvender sig til, nikker langsomt og stræk- 
ker Armene ud mod ham, falder derefter paa Knæ og be- 
der inderligt). 

Og du, er du Loreta? 
(den anden Skikkelse gør ligedan.) 


Alle 
(paa Knæ) 
Ve, Ve, 


Porten er stængt, 
Haabet er trængt 

til Afgrundens Rand. 
Bed, bed, 

fra Fortabelsens Gru 
omvend hans Hu, 

at frelses han kan. 


(Kirkedøren aabnes. Indefra lyder et ,,Dies iræ”. Biskoppen 
— i Don Gonzales Lignelse — træder langsomt frem i Døren. 
Koret rejser sig). 


Don Juan 
Don Gonzalo som Biskop — 
er det Helvedes Kogleri ? 


(Ligbærene vil bringe Baaren ind i Kirken, men standses af 
Biskoppen). 


Biskoppen 
Hans Liv var lastefuldt og Synd paa Synd, 
hver Pligtens Lovbud rev han af sit Bryst, 
sit Ansvar drukned han i selvisk Lyst 
og trak et Utal ned i Lastens Dynd. 


Kor 
Naade — Naade! 


Biskoppen 
Aanden, som fornægter — det er ham! 
den, der Løgn forfægter — det er ham! 
den, som Kødets vilde Lyst forsvarer, 
Synden bortforklarer — det er ham! 


Don Juan 
Saa ti dog og hold med det Præstepræk inde. 
Som Mand har jeg levet og ikke i Blinde. 

Lykken jeg tog, og Lykken jeg gav. 
Det kan gaa op. Hvem har saa Krav? 


Biskoppen 
Taler Liget? — Trodser det i Døden? 
Kor 
Naade, Naade! 
Biskoppen 


Selv Syndsbevisthed fattes den Forhærdede! 

Hans frække Vandel Himlen selv forfærdede, 

da han sig mod det Helligste forbrød. 

Nu har han Frelsens sidste Frist forsømt, 

til evig Pinsel er hans Sjæl fordømt: 
Anathema!! Anathema! ! 


Koret 
(synker paa Knæ) 
Anathema !! 


Don Juan 
Nok af det Blændværk! 
Saa lad da min Klinge 
Klarhed i Tingene bringe. 


hugger sin Kaarde mod Muren, saa det gnistrer, og Kaarden 
springer. I samme Nu er Synet forsvundet. Maanen skin- 
ner). 


FEMTE SCENE 


Don Juan. Don Fernando kommer med Havedørsnøglen 


Don Juan 
Højst mærkværdigt! 


Don Fernando 
Hvad er sket? 


Don Juan 
Min egen Ligfærd har jeg set 
(peger paa Muren) 

Don Fernando 
Paa den Slags Varsler tror en Daare: 
Du æsked Himlen — var forvoven, 


straks kommer der et Tegn fraoven. 
(ler) 


Don Juan 
Mod Muren splintrede min Kaarde, 
og Fausta har paany forsøgt 
at løbe Dolken i min Ryg. 
Jeg slap dog godt. 


(viser ham Haanden) 


Don Fernando 

(undersøger den) 
Vær ej for tryg" 
Det smerter? 


Don Juan 
Aa, det mere brænder. 


Don Fernando 
Som Is jeg føler dine Hænder. 
Til Lægen! 


Don Juan 
Nej, hvad skal det til. 


Blanca | 
(Stemme bag Klostermuren) 


Ave Maria, ora pro nobis. 


Don Juan 
Saa hør denne Stemme, den skulde vi fly? 
Den vækker jo Døde til Live paany! 
Min skal hun blive — komme hvad der vil! 
(aabner Døren.) 

FEMTE SCENE 


(Don Juan, Don Fernando, Blanca, Fausta og Don Diego). 


Fausta 
(tilhøjre i Buskadset med Don Diego) 
Lad Himlen nu føre din Haand og stød til. 


(Idet Blanca styrter sig i Don Juans Arme, drejer han hende 
halvt, saaledes at Don Diegos Dolk rammer hende i Skul- 
deren. Don Diego hurtig ud tilhøjre). 


Blanca 
Hvem slog mig? 


Don Fernando 
Hvad er der? 


Don Juan 
Jeg tror, hun er saaret. 


(Blanca vakler. Don Juan leder hende hen til Fontænen.) 


Blanca 
Nu blev vor Lykke til Graven baaret. 


Don Juan 
(til Don Fernando) 


Sæt efter Forbryderen, Kald vore Folk. 
(Don Fernando ud) 


Don Juan 
(til Blanca) 
Snart kommer der Hjælp. Det er ikke saa slemt. 
(dypper sit Lommetørklæde i Fontænen og bader hendes 
Saar) 


Saaret er lille, omtrent kun en Rift. 


Blanca 
Blot ikke Dolken var dyppet i Gift. 
Jeg fryser i Hjertet, mens Panden brænder. 


Fausta 
(nærmer sig fortvivlet) 


Guds Dom, at dit Blod skal smitte mine Hænder! 


46 ANATHEMA 


Don Juan 
Aa, du drypped Giften! 


Fausta 
(paa Knæ) 
Tilgiv mig Søster. 


Don Juan 
(truer hende bort) 
I Frække, som vover Forsyn at spille 
og Andre ved Lykken og Livet at skille, 
her ser I Jert djævelske Fuskerværk. 
Al Menneskelighed, som er sund og stærk, 
slynger mod Jer sit Anathema! 


Don Fernando 
(kommer tilbage med sine Folk, der medbringer en Baare 
og Fakler) 


Jeg tror selve Satanas hjalp ham paa Flugt. 


(Blanca lægges paa Baaren). 


Don Juan 
(til Tjenerne) 


Til Lægen! 


Blanca 
Unødigt. Hos dig lad mig leve 
en stakket Stund, før Livet er slukt. 
(Fernando gaar, idet han vinker en Tjener med sig) 
Naar jeg er død, saa maa du mig gemme 
i Klosterhaven, dér hører jeg hjemme. 
Og hør, Don Juan, du maa ikke mene, 
jeg svigter dig nu, — du var mig jo alt — 
i Døden er man dog hjælpeløs ene, — 


Don Jfuan 
(knæler mat ned ved Baaren) 
Aa nej, min Elskte — du gaar ej alene 
den ukendte Vej. — Jeg giver dig Følge. 

Blanca 
(med forklaret Udtryk, idet hun rejser sig halvt og Don 
Juan slaar Armen om hende) 
Saa lad os kun favnes af Dødens Bølge. 
Nu hviler jeg trygt i din skærmende Arm 
langt borte fra Verdens Sorger og Larm. — 
Er Kærlighed Synd, var vort Liv kun en Kæde 
af stadig Synd, og i Synd gaar vi bort, — 
men alt det bedste i det, som var vort, — 
faar evigt Liv — i den himmelske Glæde — 
(dør). 


Don Juan 
Du viste mig Vej — til mig selv, — min Blanca! — 
(dør). 


Tæppe. 





